ຄອບຄົວ ແລະເພື່ອນຮ່ວມງານ ຂອງນັກຂ່າວຊາວຢູເຄຣນ ທີ່ຖືກກັກຂັງ ກໍາລັງດໍາເນີນງານເພື່ອຊ່ວຍໃຫ້ລາວໄດ້ຖືກປ່ອຍໂຕ
ນັກຂ່າວຊາວຢູເຄຣນ ທ່ານວລາດີສລາບວ໌ ເຢຊີເພັນໂກ ໄດ້ຖືກກັກຂັງຢູ່ໃນແຫຼມໄຄຣເມຍທີ່ຣັດເຊຍໄດ້ຢຶດເອົາ ກ່ຽວກັບຂໍ້ກ່າວຫາ ມີອາວຸດປືນໃນຄອບຄອງ
ຣັດເຊຍ ໄດ້ຈັບໂຕທ້າວວລາດີສລາບວ໌ ເຢຊີເພັນໂກ (Vladyslav Yesypenko), ນັກຂ່າວຊາວ ຢູເຄຣນ ເຊິ່ງເປັນພະນັກງານຂອງສະຖານີວິທະຍຸຢູໂຣບເສລີ ທີ່ເປັນເຄືອຂ່າຍນ້ອງເອື້ອຍຂອງ VOA, ໂດຍການກັກ ຂັງລາວເປັນເວລາ 18 ເດືອນ ຢູ່ໃນແຫຼມໄຄຣເມຍ ລາວຖືກຈັບ ໃນຂໍ້ຫາ ຄອບຄອງອາວຸດປືນທີ່ຜິດກົດໝາຍ, ເຊິ່ງລາວໄດ້ປະຕິເສດ ຕໍ່ຂໍ້ກ່າວຫາດັ່ງ ກ່າວ ໃນເດືອນກຸມພາ, ລາວຖືກຕັດສິນໃຫ້ໄປຈຳຄຸກຢູ່ນິຄົມນັກໂທດ ບາງ ອົງການປົກປ້ອງສິດທິມະນຸດ ເຊື່ອວ່າ ລາວເປັນນັກໂທດການເມືອງ ອີຣີນາ ໂຊໂລມໂກ (Iryna Solomko) ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ຈະນໍາເອົາລາຍລະອຽດມາສະເໜີທ່ານໃນອັນດັບຕໍ່ໄປ ນັກຂ່າວຊາວຢູເຄຣນ ທ່ານວລາດີສລາບວ໌ ເຢຊີເພັນໂກ ໄດ້ຖືກກັກຂັງຢູ່ໃນແຫຼມໄຄຣເມຍທີ່ຣັດເຊຍໄດ້ຢຶດເອົາ ກ່ຽວກັບຂໍ້ກ່າວຫາ ມີອາວຸດປືນໃນຄອບ ຄອງ, ເຊິ່ງລາວໄດ້ປະຕິເສດຕໍ່ຂໍ້ກ່າວຫາດັ່ງກ່າວ ໃນຊ່ວງກາງເດືອນສິງຫາ, ສານສູງສຸດຂອງແຫຼມໄຄຣເມຍ ໄດ້ພິຈາລະນາການຂໍອຸທອນຂອງທ້າວ ເຢຊີເພັນໂກ, ແລະໄດ້ຫຼຸດໂທດຈາກການຄຸມຂັງຢູ່ນິຄົມນັກໂທດ 6 ປີ ມາເປັນ 5 ປີ ພັນລະຍາຂອງ ທ້າວ ເຢຊີເພັນໂກ, ນາງແຄັດເທີຣີນາ ເຢຊີເພັນໂກ ກ່າວວ່າ ລາວພະຍາຍາມແລ້ວ ແຕ່ນາງບໍ່ສາມາດສົ່ງເຄື່ອງຂອງໄປໃຫ້ສາມີຂອງນາງໄດ້ທັນໃນວັນທີ 1 ກັນຍາ, ແລະສອງອາທິດຕໍ່ມາ ທັງນາງເອງ ແລະ ທະນາຍ ຄວາມກໍບໍ່ຮູ້ຄືກັນວ່າ ທ້າວວລາດີສລາບວ໌ ເຢຊີເພັນໂກ ຖືກຂັງຢູ່ບ່ອນໃດ ໃນວັນທີ 16 ກັນຍາ, ທ້າວເຢຊີເພັນໂກກໍໄດ້ໂທມາຈາກສະຖານທີ່ຄຸມຂັງຢູ່ໃນຂົງ ເຂດ ເຄີດສ໌ (Kerch) ທ່ານໂວໂລດີເມຍ ພຣີຕູລາ (Volodymyr Prytula), ຜູ້ອໍານວຍການສ້າງ Krym Realii ກ່າວຜ່ານຊູມວ່າ: ນາງແຄັດເທີຣີນາ ເຢຊີເພັນໂກ ກ່າວວ່າ ສາມີຂອງນາງມີຄວາມສຸກ ແລະດີໃຈຫຼາຍທີ່ຖືກສົ່ງໄປສະຖານທີ່ຕ້ອງໂທດ, ເນື່ອງຈາກວ່າ ເວລາທີ່ລາວຖືກຂັງຄຸກຢູ່ໃນສະຖານທີ່ກັກຂັງນັ້ນ ມັນລໍາບາກຫຼາຍ, ເຊິ່ງນາງໄດ້ກ່າວຜ່ານຊູມວ່າ: ທ່ານເທັດເທຍນາ ເປຊົງຊິກ (Tetiana Pechonchyk), ປະທານຄະນະກໍາມະການຈາກສູນກາງສິດທິມະນຸດໃນເມືອງຊມີນາ (Zmina), ຮ້ອງກໍລະນີຂອງທ້າວເຢຊີເພັນໂກ ວ່າເປັນຕົວຢ່າງຍຸດທະສາດທົ່ວໄປໃນການດໍາເນີນງານຕ່າງໆຂອງຣັດເຊຍ, ແຕ່ເປັນກໍລະນີທີ່ບໍ່ຖືກຕ້ອງ ທ່ານເທັດເທຍນາ ເປຊົງຊິກ, ປະທານຄະນະກໍາມະການຊມີນາ ກ່າວຜ່ານຊູມວ່າ: ທະນາຍຄວາມຂອງທ້າວເຢຊີເພັນໂກ, ບັນດາເພື່ອນຮ່ວມງານຂອງລາວ ແລະຄອບຄົວຂອງລາວ ມີຄວາມຫວັງວ່າ ຈະຕ້ອງມີໂອກາດໃນການປ່ອຍໂຕເພື່ອແລກປ່ຽນນັກໂທດ, ແຕ່ຈາກນັ້ນ ສົງຄາມຢູ່ໃນ ຢູເຄຣນ ຊໍ້າພັດເລີ້ມຕົ້ນຂຶ້ນ ນາງແຄັດເທີຣີນາ ເຢຊີເພັນໂກ, ພັນລະຍາຂອງ ທ້າວວລາດີສລາບວ໌ ເຢຊີເພັນໂກ ກ່າວຜ່ານຊູມວ່າ: ເຈົ້າໜ້າທີ່ສອບສວນຄໍາຟ້ອງຂອງປະຊາຊົນ ທ່ານດີມິໂຕຣ ລູບີເນັທ (Dmytro Lubinets) ກ່າວວ່າ, ເຈົ້າໜ້າທີ່ດໍາເນີນງານຂອງທ່ານ ໄດ້ຂໍຮ້ອງໃຫ້ທາງການ ຣັດເຊຍ ປ່ອຍໂຕນັກໂທດທັງໝົດ, ແຕ່ບໍ່ມີການດໍາເນີນງານຕາມຂັ້ນຕອນຕ່າງໆແຕ່ຢ່າງໃດ, ເຊິ່ງ ທ່ານດີມິໂຕຣ ກ່າວຜ່ານຊູມວ່າ: ທ່ານເປຊົງຊິກກ່າວວ່າ ນັບຕັ້ງແຕ່ສົງຄາມເລີ້ມຕົ້ນຂຶ້ນ, ບໍ່ມີນັກໂທດການເມືອງຄົນໃດໄດ້ຮັບການປ່ອຍໂຕເລີຍ, ໃນລະຫວ່າງທີ່ບັນດານັກຂ່າວເຊິ່ງພະຍາຍາມລາຍງານກ່ຽວກັບສະຖານະການຢູ່ໃນແຫຼມໄຄຣເມຍນັ້ນ ກໍຖືກຈັບ, ເຊິ່ງທ່ານເທັດເທຍນາ ເປຊົງຊິກ ກ່າວຜ່ານຊູມວ່າ: ເພື່ອນຮ່ວມງານຂອງທ້າວເຢຊີເພັນໂກ ກໍໄດ້ເຮັດທຸກຢ່າງເທົ່າທີ່ພວກເຂາເຈົ້າເຮັດໄດ້ ໃນການຕໍ່ສູ້ເອົາລາວກັບຄືນມາ ທ່ານໂວໂລດີເມຍ ພຣີຕູລາ, ຜູ້ອໍານວຍການສ້າງ ຄຣີມ ຣຽວອີ (Krym Realii), ກ່າວຜ່ານຊູມວ່າ: ອີງຕາມ ທ່ານພຣີຕູລາ, ກໍລະນີຂອງທ້າວເຢຊີເພັນໂກ ໄດ້ເຮັດໃຫ້ການດໍາເນີນງານຂອງນັກຂ່າວອິດສະຫຼະຢູ່ໃນແຫຼມໄຄຣເມຍ ພົບຄວາມຫຍຸ້ງຍາກຂຶ້ນອີກ, ແລະບາງກໍລະນີກໍຕ້ອງໄດ້ຍຸຕິໜ້າທີ່ ຂອງພວກເຂົາເຈົ້າໄປ